钦定古今图书集成/历象汇编/岁功典/第105卷 > 《三才图会》 > 盈虚纳甲
## 钦定古今图书集成/历象汇编/岁功典/第105卷 > 《三才图会》 > 盈虚纳甲

坎，月体水之精，阳匿阴中，故光有盈亏。其行迟疾，借
日光。初三始生明，受一阳光，昏见庚上，象震，故《震》纳
庚。初八上弦，受二阳光，昏见丁上，象兑，故《兑》纳丁。十
五为望，日初入时，全受三阳光，昏见甲上，象乾，故《干》
纳甲。十六朝日初出，月在辛上，始死魄亏一阳光，象
巽，故《巽》纳辛。二十三日下弦，日初出，月在丙上，消二
阳光象艮，故“《艮》纳丙。”至晦日，月与日会于乙，全消三
阳，光尽象《坤》，故“《坤》纳乙。”